ਜੇਵੀਅਰ ਐਂਬਰੋਸੀ

ਫ੍ਰਾਂਸਿਸਕੋ ਜੇਵੀਅਰ ਗਾਰਸੀਆ ਡੇ ਲਾ ਕੈਮਾਚਾ ਗੁਟਿਏਰੇਜ਼-ਐਮਬਰੋਸੀ (ਜਨਮ 24 ਜੂਨ 1984), ਜੋ ਕਿ ਜੇਵੀਅਰ ਐਂਬਰੋਸੀ ਵਜੋਂ ਜਾਣਿਆ ਜਾਂਦਾ ਹੈ, ਇੱਕ ਸਪੇਨੀ ਅਦਾਕਾਰ, ਸਟੇਜ, ਫ਼ਿਲਮ ਅਤੇ ਟੈਲੀਵਿਜ਼ਨ ਨਿਰਦੇਸ਼ਕ ਅਤੇ ਲੇਖਕ ਹੈ। ਉਹ ਜੇਵੀਅਰ ਕੈਲਵੋ ਦੇ ਨਾਲ-ਨਾਲ ਟੈਲੀਵਿਜ਼ਨ ਲੜੀ ਪਾਕਿਟਾ ਸਲਾਸ ਅਤੇ ਵੇਨੇਨੋ ਨਾਲ ਮਿਲ ਕੇ ਸੰਗੀਤਕ ਲਾ ਲਾਮਾਡਾ ਅਤੇ ਇਸਦੇ ਫ਼ਿਲਮ ਰੂਪਾਂਤਰ ਨੂੰ ਬਣਾਉਣ ਅਤੇ ਨਿਰਦੇਸ਼ਨ ਲਈ ਸਭ ਤੋਂ ਵੱਧ ਜਾਣਿਆ ਜਾਂਦਾ ਹੈ।Javier Ambrossi y Javier Calvo crearon 'La llamada' para dar trabajo a Belén Cuesta

 ਮੁੱਢਲਾ ਜੀਵਨ 
ਐਂਬਰੋਸੀ ਦਾ ਜਨਮ ਮੈਡ੍ਰਿਡ ਵਿੱਚ ਹੋਇਆ ਸੀ, ਉਸਨੇ ਮੈਡਰਿਡ ਦੀ ਕੰਪਲੂਟੈਂਸ ਯੂਨੀਵਰਸਿਟੀ ਵਿੱਚ ਪੱਤਰਕਾਰੀ ਵਿੱਚ ਗ੍ਰੈਜੂਏਸ਼ਨ ਕੀਤੀ ਅਤੇ ਰੀਅਲ ਐਸਕੂਏਲਾ ਸੁਪੀਰੀਅਰ ਡੀ ਆਰਟ ਡਰਾਮੇਟਿਕੋ ਵਿੱਚ ਡਰਾਮੇਟੁਰਜੀ ਦੀ ਪੜ੍ਹਾਈ ਕੀਤੀ। ਉਸਦੀ ਛੋਟੀ ਭੈਣ, ਮੈਕਰੇਨਾ ਗਾਰਸੀਆ, ਵੀ ਇੱਕ ਅਭਿਨੇਤਰੀ ਹੈ।

 ਕਰੀਅਰ 
ਐਂਬਰੋਸੀ ਨੇ ਕਈ ਟੈਲੀਵਿਜ਼ਨ ਲੜੀਵਾਰਾਂ ਵਿੱਚ ਸਹਾਇਕ ਭੂਮਿਕਾਵਾਂ ਨਿਭਾਈਆਂ ਹਨ, ਜਿਸ ਵਿੱਚ ਐਲ ਕੋਮਸਾਰੀਓ, ਅਮਰ ਐਨ ਟਾਇਮਪੋਸ ਰੀਵੁਏਲਟੋਸ, ਸਿਨ ਟੈਟਾਸ ਨੋ ਹੇ ਪੈਰੀਸੋ, ਅਤੇ ਕੁਏਨਟਾਮ ਕੋਮੋ ਪਾਸੋ ਸ਼ਾਮਲ ਹਨ। 

2013 ਤੋਂ ਉਹ ਮੈਡ੍ਰਿਡ ਵਿੱਚ ਟੀਏਟਰੋ ਲਾਰਾ ਵਿਖੇ ਲਾ ਲਾਮਾਦਾ ਦਾ ਸਹਿ-ਨਿਰਦੇਸ਼ਕਹੈ, ਜੋ ਇੱਕ ਸੰਗੀਤਮਈ ਹੈ, ਜਿਸਨੂੰ ਉਸਨੇ ਜੇਵੀਅਰ ਕੈਲਵੋ ਦੇ ਨਾਲ ਬਣਾਇਆ ਹੈ।

ਅਗਸਤ 2015 ਵਿੱਚ ਮੈਕਸੀਕਨ ਕਲਾਕਾਰਾਂ ਨਾਲ, ਮੈਕਸੀਕੋ ਸ਼ਹਿਰ ਵਿੱਚ ਲੋਪੇਜ਼ ਟਾਰਸੋ ਥੀਏਟਰ ਵਿੱਚ ਲਾ ਲਾਮਾਦਾ ਦਾ ਮੈਕਸੀਕਨ ਉਤਪਾਦਨ ਖੋਲ੍ਹਿਆ ਗਿਆ।

ਜੁਲਾਈ 2016 ਵਿੱਚ ਐਂਬਰੋਸੀ ਅਤੇ ਕੈਲਵੋ ਦੁਆਰਾ ਬਣਾਈ ਗਈ ਵੈੱਬ ਟੈਲੀਵਿਜ਼ਨ ਸੀਰੀਜ਼ ਪਾਕਿਟਾ ਸਾਲਸ, ਫਲੌਕਸਰ 'ਤੇ ਪ੍ਰੀਮੀਅਰ ਹੋਈ। ਸੀਰੀਜ਼ ਦੀ ਸਫ਼ਲਤਾ ਕਾਰਨ, ਨੈੱਟਫਲਿਕਸ ਨੇ ਸੀਰੀਜ਼ ਦੇ ਦੂਜੇ ਸੀਜ਼ਨ ਨੂੰ ਪ੍ਰਸਾਰਿਤ ਕਰਨ ਦੇ ਅਧਿਕਾਰ ਹਾਸਲ ਕਰ ਲਏ।

ਸਤੰਬਰ 2017 ਵਿੱਚ ਐਂਬਰੋਸੀ ਅਤੇ ਕੈਲਵੋ ਦੁਆਰਾ ਨਿਰਦੇਸ਼ਤ, ਲਾ ਲਾਮਾਦਾ ਦਾ ਫ਼ਿਲਮ ਰੂਪਾਂਤਰ, ਸਪੇਨ ਵਿੱਚ ਪ੍ਰੀਮੀਅਰ ਹੋਇਆ।

ਕੈਲਵੋ ਨਾਲ ਐਮਬਰੋਸੀ ਨੂੰ 2017 ਵਿੱਚ ਸਪੇਨ ਵਿੱਚ ਸਭ ਤੋਂ ਮਹੱਤਵਪੂਰਨ ਐਲ.ਜੀ.ਬੀ.ਟੀ. ਲੋਕਾਂ ਦੀ ਐਲ ਮੁੰਡੋ ਦੀ ਸੂਚੀ ਵਿੱਚ 47ਵਾਂ ਸਥਾਨ ਦਿੱਤਾ ਗਿਆ ਸੀ।

ਅਕਤੂਬਰ 2017 ਤੋਂ ਫਰਵਰੀ 2018 ਤੱਕ ਐਂਬਰੋਸੀ ਅਤੇ ਕੈਲਵੋ "ਅਕੈਡਮੀ" ਵਿੱਚ ਅਦਾਕਾਰੀ ਦੇ ਅਧਿਆਪਕਾਂ ਵਜੋਂ ਰਿਐਲਿਟੀ ਟੈਲੀਵਿਜ਼ਨ ਪ੍ਰਤਿਭਾ ਮੁਕਾਬਲੇ ਓਪੇਰਾਸੀਓਨ ਟ੍ਰਾਈਨਫੋ ਵਿੱਚ ਦਿਖਾਈ ਦਿੱਤੇ।

2020 ਵਿੱਚ ਐਂਬਰੋਸੀ ਅਤੇ ਕੈਲਵੋ ਦੁਆਰਾ ਬਣਾਈ ਬਾਇਓਗ੍ਰਾਫੀਕਲ ਟੈਲੀਵਿਜ਼ਨ ਸੀਮਿਤ ਲੜੀ ਵੇਨੇਨੋ ਨੂੰ ਐਟਰੈਸਪਲੇਅਰ ਪ੍ਰੀਮੀਅਮ ਅਤੇ ਐਚਬੀਓ ਮੈਕਸ 'ਤੇ ਪ੍ਰਸਾਰਿਤ ਕੀਤਾ ਗਿਆ।

2020 ਤੋਂ, ਐਂਬਰੋਸੀ ਮਾਸਕ ਸਿੰਗਰ ਲਈ ਇੱਕ ਪੈਨਲਿਸਟ ਹੈ: ਅਡੀਵਿਨਾ ਕੁਏਨ ਕੈਂਟਾ, ਜੋ ਅੰਤਰਰਾਸ਼ਟਰੀ ਸੰਗੀਤ ਗੇਮ ਸ਼ੋਅ ਮਾਸਕਡ ਸਿੰਗਰ ਦਾ ਸਪੈਨਿਸ਼ ਸੰਸਕਰਣ ਹੈ। 1 ਮਾਰਚ 2021 ਨੂੰ ਟੈਲੀਵਿਜ਼ਨ ਡਰੈਗ ਕੁਈਨ ਮੁਕਾਬਲੇ ਡਰੈਗ ਰੇਸ ਦਾ ਸਪੈਨਿਸ਼ ਸੰਸਕਰਣ, ਡਰੈਗ ਰੇਸ ਐਸਪਾਨਾ ਲਈ ਐਂਬਰੋਸੀ ਨੂੰ ਜੱਜ ਵਜੋਂ ਘੋਸ਼ਿਤ ਕੀਤਾ ਗਿਆ ਸੀ।

 ਨਿੱਜੀ ਜੀਵਨ 
ਐਂਬਰੋਸੀ 2010 ਤੋਂ ਅਭਿਨੇਤਾ ਅਤੇ ਨਿਰਦੇਸ਼ਕ ਜੇਵੀਅਰ ਕੈਲਵੋ ਨਾਲ ਰਿਸ਼ਤੇ ਵਿੱਚ ਹੈ।

 ਹਵਾਲੇ 

 ਬਾਹਰੀ ਲਿੰਕ 
  (ਅੰਗਰੇਜ਼ੀ ਵਿਚ)

ਸ਼੍ਰੇਣੀ:ਗੇਅ ਅਦਾਕਾਰ
ਸ਼੍ਰੇਣੀ:ਸਪੇਨੀ ਮਰਦ ਫ਼ਿਲਮ ਅਦਾਕਾਰ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1984